OpenLLM-France/wikimedia huggingface dataset:
# Estadi Pierre-Mauroy

L'Estadi Pierre-Mauroy (fins a l'any 2013 Grand Stade Lille Métropole) és un estadi situat a la ciutat de Villeneuve-d'Ascq en França. Es preveia la seva finalització total pel juliol de l'any 2012 i albergarà els partits de l'Eurobasket 2015 i de l'Eurocopa 2016 i també els que jugui com a local el Lille OSC. L'estadi té una capacitat de 50.186 espectadors i reemplaça l'antic estadi del Lille, l'Stade Lille Métropole. Finalment, es va retardar una mica la seva conclusió i el partit inaugural es va disputar el 17 d'agost de 2012.
Al novembre de l'any 2014 va albergar la final de la Copa Davis entre França i Suïssa, amb rècord d'assistents per a una final d'aquest torneig.

## Eurocopa 2016

L'Stade Pierre-Mauroy albergarà durant el campionat 6 partits: 4 partits de la fase de grups, 1 de vuitens de final i 1 de quarts de final, que seran els següents:
| Data | Fase | Equip | Resultat | Equip |
| 12 de juny | Grup C | Alemanya | - | Ucraïna |
| 15 de juny | Grup B | Rússia | - | Eslovàquia |
| 19 de juny | Grup A | Suïssa | - | França |
| 22 de juny | Grup I | Itàlia | - | Irlanda |
| 27 de juny | Vuitens de final | 1r Grup C | - | 3r Grup A/B/F |
| 30 de juny | Quarts de final | Guanyador partit 38 | - | Guanyador Partit 42 |

## Referències

* ↑ soccerway.com. «Stade Pierre-Mauroy».
* ↑ eurosport.fr. «France-Suisse : Record d'affluence pour un match de Coupe Davis au stade Pierre-Mauroy».
# Esin Turan

Esin Turan (Konya, 1970) és una pintora i escultora turca que resideix a Viena.
Turan sempre centra el seu treball en la superació dels estereotips occidentals del món islàmic. Les seves obres se centren en el concepte de la feminitat en les reflexions sobre la societat, la sexualitat, temes d'actualitat i la seva connexió interna amb el passat i els efectes del temps i l'espai.
Les seves obres han estat adquirides pel Ministeri Austríac d'Educació, Ciències i Arts, per la ciutat de Viena, i diversos col·leccionistes privats i s'han exhibit a Turquia, Àustria, Alemanya, Espanya, els Estats Units i el Japó.
Esin Turan va completar els seus estudis al Departament d'Escultura de la Facultat d'Arts de la Universitat de Hacettepe, i va continuant els seus estudis a l'Acadèmia de Belles Arts de Viena. Viu i treballa a Viena, i està involucrada en nombrosos projectes iniciats per l'Ajuntament de Viena i la Unió Europea amb el propòsit de reunir a joves de diferents cultures treballant junts en projectes artístics.

## Selecció d'exposicions

* 1998, Galeria Celeste, de Viena
* 1999, Galeria Aai, de Viena
* 2001, Galeria Siebenstern, Viena
* 2002, Gabriel Lansky, Viena
* 2004, Institut de Cultura d'Àustria, Istanbul
* 2009, Gartenstudio, Berlín
* 2009, Fòrum Cultural d'Àustria, Nova York

## Referències

* ↑ «Esin Turan» (en anglès). White 8.
* ↑ «The Austrian Cultural Forum: The Seen and The Hidden (Dis)covering The Veil» (en anglès). The New York Optimist.
# Esomus malabaricus

Esomus malabaricus és una espècie de peix cipriniforme de la família dels ciprínids.

## Morfologia

Els mascles poden assolir els 12,5 cm de longitud total.

## Distribució geogràfica

Es troba a Kerala (Índia).

## Referències

* 1 2 FishBase (anglès)
* ↑ Menon, A.G.K., 1999. Check list - fresh water fishes of India. Rec. Zool. Surv. India, Misc. Publ., Occas. Pap. Núm. 175, 366 p.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Estimfalis

Estimfalis (en llatí Stymphalis) era un districte a l'oest del Regne de Macedònia. Els romans la van adjuntar a Macedònia juntament amb Atintània i Elimiotis l'any 168 aC, quan van conquerir aquell país, segons diu Titus Livi.
A partir d'aquesta descripció, i sabent que els tres territoris units a Macedònia formaven part de l'Epir a les fronteres amb Tessàlia, s'ha pensat que Stymphalis només és una altra forma del nom més comú de Tymphalis o Tymphaea, encara que Diodor de Sicília parla explícitament d'Estimfalis. Claudi Ptolemeu parla de la ciutat de Girtona a Estimfalis però podria estar parlant de Timfea.

## Referències

* ↑ Smith, William (ed.). «Stymphalis». Dictionary of Greek and Roman Geography (1854). [Consulta: 3 març 2021].
# Esquerra Comunista

Izquierda Comunista de España (ICE) fou un partit polític espanyol d'ideologia marxista constituït a partir d'una organització anterior: Oposición Comunista de España, fundada el 1930. En línies generals, l'ICE era integrada per elements trotskistes i afins que simpatitzaven amb el moviment de l'Oposició d'Esquerra Internacional de Lev Trotski, el qual criticava a l'estalinisme de l'URSS. Els seus òrgans d'expressió eren «Comunismo» i «El Soviet».
Es tractava d'una organització molt petita de la qual es coneix que tenia el seu principal àmbit d'actuació fora de Catalunya, especialment a Madrid. Amb tot, l'ICE era d'un grup molt consolidat i que aconseguí tenir un cert ressò entre els sectors més radicals del PSOE. Dos membres destacats foren el català Andreu Nin (secretari general des de 1932), un reconegut comunista internacional i antic militant de la CNT, i el trotskista madrileny Juan Andrade, pioner del comunisme espanyol i provinent del PCE.
El fracàs de la Revolució d'octubre de 1934 tingué unes repercussions molt importants pels partits d'esquerres. En aquest context, Nin inicià les converses amb un antic company ex-cenetista, Joaquim Maurín líder del Bloc Obrer i Camperol (BOC), un partit comunista català que comptava amb molts més afiliats que l'ICE, si bé que també era molt minoritari fora de Catalunya. Ambdós grups eren crítics amb l'estalinisme, amb el sectarisme de la CNT i també amb el PCE. A la vegada, creien que per assolir la revolució social era necessari un partit revolucionari. Per aquest motiu, calia fundar un partit nou, ja que refusaven les estratègies dels altres partits marxistes de "bolxevitzar" el PSOE o d'aliar-se amb la burgesia republicana per fer un front comú contra les dretes.
Així doncs, al setembre de 1935, l'ICE es fusionaria amb el BOC en igualtat de condicions, malgrat la ja esmentada desproporció d'afiliats, per crear el Partit Obrer d'Unificació Marxista (POUM). El POUM, malgrat ser minoritari i de curta vida, tindria una destacada participació durant la guerra civil fins a la seva repressió, instigada pels agents estalinistes i el PCE, el juny de 1937.

## Bibliografia

* Tosstorff, Reiner. El POUM en la revolució espanyola. Editorial Base, 2009.

## Enllaços externs

* Materiales de la Oposición Comunista de España (OCE) y de la Izquierda Comunista Española (ICE). (en español)
* Tret de marxists.org (amb llicència GFDL).
* Tret de Comunismo (amb llicència GFDL).
# ExPASy

ExPASy és un portal de recursos de bioinformàtica operat per l'Institut Suís de Bioinformàtica (SIB). És un portal extensible i integratiu des del qual es pot accedir a molts recursos científics, bases de dades i eines de software de diferents àrees de ciències de la vida, com ara la proteòmica, genòmica, filogènia/evolució, biologia de sistemes, genètica de poblacions, etc. Els recursos individuals (bases de dades, eines de software basades en web i descarregables) estan allotjades de manera descentralitzada per diferents grups del SIB i institucions col·laboradores.
Originalment, ExPASy s'anomenava ExPASy (Expert Protein Analysis System) i actuava com a servidor de proteòmica per analitzar seqüències i estructures de proteïnes i electroforesi en gel bidimensional.
ExPASy was the first website of the life sciences.
A data de 2007, ExPASy havia estat consultat 1.000 milions de vegades des de la seva instal·laciço l'1 d'agost de 1993.

## Referències

* ↑ Gasteiger, E.; Gattiker, A; Hoogland, C; Ivanyi, I; Appel, RD; Bairoch, A «ExPASy: The proteomics server for in-depth protein knowledge and analysis». Nucleic Acids Research, vol. 31, 13, 2003, pàg. 3784–8. DOI: 10.1093/nar/gkg563. PMC: 168970. PMID: 12824418.
* ↑ ExPASy: SIB Bioinformatics Resource Portal

## Enllaços externs

* ExPASy
# Expedició 32

L'Expedició 32 va ser la 32a estada de llarga durada a l'Estació Espacial Internacional (ISS). Va començar l'1 de juliol de 2012 amb la partida de l'ISS de la nau Soiuz TMA-03M, que va tornar cap a la Terra la tripulació de l'Expedició 31, i va finalitzar el 16 de setembre de 2012 amb la partida de la Soiuz TMA-04M. La nau Soiuz va tornar a la Terra el 17 de setembre de 2012 a les 6:53am Moscow Standard Time quan va tocar terra segons per l'Agència Espacial Russa.

## Tripulació

| Posició | Primera part (Juliol de 2012) | Segona part (Juliol de 2012 a setembre de 2012) |
| Comandant | Guennadi Pàdalka, RSA Quart vol espacial | Guennadi Pàdalka, RSA Quart vol espacial |
| Enginyer de Vol 1 | Joseph M. Acaba, NASA Segon vol espacial | Joseph M. Acaba, NASA Segon vol espacial |
| Enginyer de Vol 2 | Serguei Revin, RSA Primer vol espacial | Serguei Revin, RSA Primer vol espacial |
| Enginyer de Vol 3 | | Sunita Williams, NASA Segon vol espacial |
| Enginyer de Vol 4 | | Iuri Malentxenko, RSA Cinquè vol espacial |
| Enginyer de Vol 5 | | Akihiko Hoshide, JAXA Segon vol espacial |

### Font

    NASA

## Referències

* ↑ Harding, Pete. «Soyuz TMA-03M undocks from ISS and returns to Earth». NASASpaceFlight (not associated with NASA), 01-07-2012. [Consulta: 3 juliol 2012].
* ↑ «Soyuz TMA-04M Spacecraft Undocks from Space Station». RIA Novosti, 16-09-2012 [Consulta: 16 setembre 2012].
* ↑ NASA HQ. «NASA And Partners Assign Crews For Upcoming Space Station Missions». NASA, 2010. [Consulta: 8 juliol 2010].
* ↑ Astronaut Bio: Sunita Williams
* ↑ Selection of Astronaut Akihiko Hoshide as a Member of the ISS Expedition Crew
* ↑ «Expedition 32 crew page». NASA. Arxivat de l'original el 2012-09-28. [Consulta: 25 maig 2012].

## Enllaços externs

* NASA's Space Station Expeditions page
* Expedition 32 Photography Arxivat 2012-06-02 a Wayback Machine.
# Estació de Pep Ventura

Mapa Metro Línia 2 :
Pep Ventura és una estació de la L2 del Metro de Barcelona situada sota l'avinguda del Marquès de Mont-roig a l'alçada de la plaça de Pep Ventura a Badalona.
L'estació va entrar en servei el 1985 com a part de la L4 fins que el 2002 amb la traspàs del tram La Pau - Pep Ventura a la L2 va passar a formar part d'aquesta línia i amb el canvi es va adaptar a persones amb mobilitat reduïda.
Metro de Barcelona :
| Procedència/Destinació | < | Línia | > | Procedència/Destinació |
| Paral·lel | Gorg | | Badalona Pompeu Fabra | Badalona Pompeu Fabra |

## Accessos

* Avinguda d'Alfons XIII
* Avinguda del Marquès de Mont-roig
* Plaça dels Països Catalans

## Vegeu també

* Línia 2 del metro de Barcelona
* Metro de Barcelona
* Xarxa ferroviària de Catalunya
# Ewelina Szybiak

Ewelina Szybiak (13 de setembre de 1989) és una ciclista polonesa professional del 2014 al 2015.

## Palmarès

* 2014
** 3a al Giro de Toscana-Memorial Michela Fanini
* 2017
** 3a al Giro de Toscana-Memorial Michela Fanini

## Referències

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Estadi Ahmed Zabana

L'Estadi Ahmed Zabana (àrab: ملعب أحمد زبانة, Malʿab Aḥmad Zabāna) és un estadi de la ciutat d'Orà a l'Algèria.
Té una capacitat per a 40.000 espectadors. Es fa servir principalment per al futbol, com que és la seu del club MC Oran, i el rugbi 15.
Va ser construït el 1955 al districte d'El Hamri, i inaugurat el 5 de maig de 1957 amb el nom Parc municipal des sports i més tard Stade Henri Fouques-Duparc. El 1962, després de la independència esdevingué Stade municipal, Stade du 19 juin 1965 i finalment el nom actual Ahmed Zabana.

## Referències

* ↑ Ahmed Zabana Stadium file (kooora.com)
* ↑ Stadium profile - mondedufoot
# Estadi Adrar

L'Estadi Adrar (amazic: ⴰⴱⴰⵔⴰⵣ ⵏ ⴰⴷⵔⴰⵔ, ‘Estadi de la Muntanya’; àrab: ملعب أدرار, Malʿab Adrār) és un estadi esportiu de la ciutat d'Agadir, al Marroc. També s'anomena Grand Stade d'Agadir.
Va ser inaugurat el 2013. Té una capacitat per a 45.480 espectadors. És la seu del club Hassania Agadir.

## Referències

* ↑ «Informació i Foto». stadiumdb.com. [Consulta: 1r febrer 2022].
* ↑ AI. «Saad Lemti, premier buteur du grand stade d’Agadir» (en francès). Le Matin, 13-10-2013. Arxivat de l'original el 16 d’octubre 2013. [Consulta: 16 octubre 2013].
* ↑ «Informació i Foto». stadiumguide.com. [Consulta: 1r febrer 2022].
# Fathi Arafat

Fathi Arafat (àrab: فتحي عرفات, Fatḥī ʿArafāt) (el Caire, 11 de gener de 1933 - el Caire, 1 de desembre de 2004) fou un metge i polític palestí, militant de Fatah i president-fundador entre 1968 i 2001 de la Mitja Lluna Roja de Palestina. Estudià Medicina a la Universitat del Caire entre 1950 i 1957, per a després exercir com a pediatre al Caire, Kuwait i Jordània. Fou el germà menor del president palestí Iàssir Arafat.
L'any 1967 esdevingué membre del Consell Nacional Palestí i, un any més tard, també fou nomenat president de la Unió General de Metges i Farmacèutics de Palestina. Des de 1982 serví com a màxim representant de Palestina a l'Organització Mundial de la Salut (OMS) de Ginebra. Des de 1992 fou president de l'Acadèmia Palestina de Ciència i Tecnologia (anteriorment Acadèmia Palestina de Recerca Científica) i president del Consell Superior de Salut Palestí.
Morí l'1 de desembre de 2004 a la seva ciutat natal, per causa d'un càncer d'estómac, menys d'un mes després de la mort del seu germà Iàssir Arafat. El 3 de desembre se celebrà el seu funeral a la Mesquita de les Forces Armades, situada al Caire, i fou enterrat al cementiri familiar de la ciutat, deixant en vida a la seva esposa Nadia i dos fills.

## Referències

* ↑ Mercado, Francisco. «Fathi Arafat» (en castellà). ElPais.com, 29-06-1988. [Consulta: 10 abril 2019].
* 1 2 «Dr. Fathi Arafat» (en anglès). FindAGrave.com. [Consulta: 10 abril 2019].
* ↑ «Fathi Arafat, el hermano menor de Arafat» (en castellà). ElMundo.es, 02-12-2004. [Consulta: 10 abril 2019].
# Falls City (Nebraska)

Falls City és una població dels Estats Units a l'estat de Nebraska. Segons el cens del 2000 tenia 4.671 habitants.

## Fills il·lustres

* Pee Wee Erwin (1913-1981) trompetista de Jazz

## Demografia

Segons el cens del 2000, Falls City tenia 4.671 habitants, 2.008 habitatges, i 1.218 famílies. La densitat de població era de 688,4 habitants per km².
Dels 2.008 habitatges en un 28,5% hi vivien nens de menys de 18 anys, en un 48,2% hi vivien parelles casades, en un 8,9% dones solteres, i en un 39,3% no eren unitats familiars. En el 35,7% dels habitatges hi vivien persones soles el 21% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,25 i el nombre mitjà de persones que vivien en cada família era de 2,91.
Per edats la població es repartia de la següent manera: un 24,8% tenia menys de 18 anys, un 6,3% entre 18 i 24, un 23,2% entre 25 i 44, un 21,5% de 45 a 60 i un 24,2% 65 anys o més.
L'edat mediana era de 42 anys. Per cada 100 dones de 18 o més anys hi havia 81 homes.
La renda mediana per habitatge era de 26.773 $ i la renda mediana per família de 40.523 $. Els homes tenien una renda mediana de 26.908 $ mentre que les dones 17.482 $. La renda per capita de la població era de 17.254 $. Aproximadament el 5,1% de les famílies i el 9,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Falls City». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Falls City». American Fact Finder. Oficina del Cens dels Estats Units, 12-01-2010.
# Estació d'Ulldecona - Alcanar - la Sénia

Mapa sinòptic línia R16 :
Línia de mitjana distància 50 :
Ulldecona - Alcanar - la Sénia és una estació de ferrocarril propietat d'adif situada a l'est de la població d'Ulldecona a la comarca del Montsià. L'estació es troba a la línia Tarragona - Tortosa/Ulldecona i hi tenen parada trens de la línia R16 dels serveis regionals de Rodalies de Catalunya i la L7 del País Valencià, ambdues operades per Renfe Operadora.
Aquesta estació de la línia de Tortosa, tram inclòs al Corredor Mediterrani, va entrar en servei l'any 1865 quan va entrar en servei el tram construït per la Companyia Ferroviària d'Almansa a València i Tarragona (AVT) entre Benicàssim (1863) i Ulldecona.
L'any 2016 va registrar l'entrada de 30.000 passatgers.

## Serveis ferroviaris

Serveis regionals de Rodalies de Catalunya :
| Procedència/Destinació | < | Línia | > | Procedència/Destinació |
| Vinaròs València-Nord | Vinaròs | | L'Aldea - Amposta | Barcelona-Estació de França |
| València-Nord | Vinaròs | | L'Aldea - Amposta | Tortosa |

## Fotografies

* panoràmica des del nord
* Edifici, amb ús compartit d'oficina municipal d'informació turística
* andana
* Detall de la coberta de l'andana

## Referències

* ↑ «Conegueu la línia R16». Generalitat de Catalunya. Arxivat de l'original el 2012-01-13. [Consulta: 23 febrer 2012].
* ↑ «Anuari estadístic DPTOP 2016. Transport per ferrocarril». Departament de Territori i Sostenibilitat. Arxivat de l'original el 2018-05-04. [Consulta: 9 setembre 2018].

## Vegeu també

* Xarxa ferroviària de Catalunya
* Renfe Operadora
# FNAB-43

El FNAB-43 era un subfusell de disseny i producció italiana, construït entre 1943 i 1944. Els seu primer prototip va ser construït en 1942, i es va arribar a una producció total d'unes 7.000 unitats construïdes per FNA-B (Fabbrica Nazionale d'Armi di Brescia, "Fabrica d'Armes Nacional de Brescia", per això es va anomenar així) es van equipar a les tropes alemanyes (de la Wehrmacht) i a les italianes (de la República Social Italiana) en les tropes situades al nord d'Itàlia. La FNAB-43 era una arma molt cara de produir, ja que necessitava peces molt precis en la seva construcció.

## Descripció

La FNAB-43 utilitza un sistema de Blowback retrassat en un sistema de forrellat tancat. El forrellat consistia en un sistema de dues peces amb una palanca pivotadora col·locada entre el cap de forrellat i en cos. Quan estdisparava, el cap del forrellat retrocedeix i comença a fer rotar la palanca, la base de la qual està situada contra un poc que els subjecta al cos. Aquesta palanca pivota per a fer que tardi més el sistema d'opertura per a fer que la bala surti del canó. La pressió de la recàmara disminuïa abans que la palanva acabés la seva rotació. El moviment de la palanca fa pressió en el final lliure d'aquesta contra el cos del forrellat i fa accelerar el forrellat des de la part de darrere d'aquest. La base de la palanca se separa d'un ganxo i la resta del forrellat continua amb el retrocés com una sola peça. Al tornar, la palanca torna a enganxar-se al ganxo i alguns pivots cap endavant i al fer això fa separar la parella cosa que fa que el pin de foc es mogui només quan el forrellat està totalment cap endavant. Aquest sistema inusual i complicat feia que la FNAB-43 disparés a una còmoda tasa de foc de 400 bales per minut sense haver d'utilitzar el forrellat o la molla pesada.
La FNAB-43 també utilitzava una boca de canó i compensador similars als de les armes soviétiques, i el punt on es col·loca el carregador era similar a la MAT-49 francesa, que estava situat a sota del canó. La seva culata estava feta d'una sola peça de metall, que podia fer l'arma més curta en cas que es coloqués cap a la part de dalt de l'arma.

## Referències

* ↑ http://www.secondeguerre.net/Armes/fnab

## Bibliografia

* Hogg, Ian (1978). The Encyclopedia of Infantry Weapons of World War II. London: Arms & Armour Press. ISBN 0-85368-281-X.
* Hogg, Ian; Weeks, John S. (2000). Military Small Arms of the 20th Century. 7th edition. Iola, WI: Krause Publishing. ISBN 0-87341-824-7.
* Military Photos
* Secundeguerre.net (French)
* Supreme Command Arxivat 2018-06-13 a Wayback Machine. (Italian)
* FNAB-43 at Security arms
* FNAB 43
# Ezkurra

Ezkurra és un municipi de Navarra, pertanyent a la comarca de Malerreka dins la merindad de Pamplona. Està situat entre Doneztebe i Leitza.

## Topònim

Ezkur significa gla en basc, pel que ezkurra significaria literalment la gla. Es creu que el topònim fa referència de l'abundància d'arbres que donaven aquest fruit en el lloc on el seu va situar la població.

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 | 2007 |
| 253 | 252 | 245 | 232 | 224 | 213 | 204 | 200 | 200 | 193 | 186 |
| Fonts: Ezkurra i Institut d'Estadística de Navarra |||||||||||

## Personatges cèlebres

* Juan Mari Bengoetxea, ex pilotari Bengoetxea III.
* Mikel Bengoetxea, ex pilotari Bengoetxea IV.
* Mikel Mindegia Labayen, aizkolari.

## Referències

Viccionari
# Estació de Rambla de Sant Just

Mapa TramBaix T1, T2 i T3 :
Rambla de Sant Just és una estació de la línia T3 de la xarxa del Trambaix situada sobre la carretera Reial, a l'alçada de la rambla de Sant Just, a Sant Just Desvern i es va inaugurar el 5 de gener de 2006 amb la prolongació entre Sant Martí de l'Erm (ara Hospital St Joan Despí | TV3) i Torreblanca. Disposa d'una andana central situant-se les vies als laterals.
Trambaix :
| Procedència/Destinació | < | > | Procedència/Destinació |
| Francesc Macià | Hospital Sant Joan Despí | TV3 | Walden | Sant Feliu - Consell Comarcal |
| Projectat |||||
| Francesc Macià | Pou d'en Fèlix | Walden | |

## Vegeu també

* Llista d'estacions de tramvia de la regió metropolitana de Barcelona
* Xarxa ferroviària de Catalunya
# Munwiller

Munwiller (en alsacià Munwiller) és un municipi francès, situat a la regió del Gran Est, al departament de l'Alt Rin. L'any 2005 tenia 487 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 247 | 247 | 229 | 236 | 367 | 436 |

## Administració

Llista d'alcaldes :
| Període | Identitat | Partit |
| 2001- | Daniel Stirmann | |